પાછલા એક દાયકાથી મહેન્દ્રસિંહ ધોનીએ ભારતીય ક્રિકેટ ટીમને ઘણું બધું આપ્યું છે. તેની કેપ્ટનશિપમાં ભારતીય ટીમે ૫૦ ઓવર્સનો વર્લ્ડકપ, ટી-૨૦ વર્લ્ડકપ, ચેમ્પિયન્સ ટ્રોફીનો ખિતાબ અપાવ્યો છે. બેટિંગ દરમિયાન નાજુક સમયે ઘણી વાર ટીમને જીત અપવી છે. આજે પણ તે દુનિયાના બેસ્ટ ફિનિશનરમાંનો એક છે. જોકે ધોનીનું સ્થાન લેવું હાલના સમયમાં કોઈ પણ ભારતીય ક્રિકેટર માટે શક્ય નથી, પરંતુ ઋષભ પંતને જોઈને એક આશા જરૂર જાગી છે. પંત જોકે ધોનીના કરતા બિલકુલ અલગ પ્રકારનો બેટ્સમેન છે. મોટૂ ટૂર્નામેન્ટોમાં જેવું ટેમ્પરામન્ટ પંતે દેખાડ્યું છે તે પ્રશંસાપાત્ર છે. એવું કહેવાઈ રહ્યું છે કે જો ઋષભ પંતને અંતિમ ઈલેવનમાં રમવાની તક મળે તો વિકેકીપિંગની જવાબદારી ઉઠાવવા પણ તે સક્ષમ છે.